stanford-oval/wikipedia huggingface dataset:
Christian Hviid Bredahl

| Christian Hviid Bredahl |
| --- | --- |
 Christian Hviid Bredahl
Henkilötiedot
Syntynyt: 1784
Kuollut: 1860 (75–76 vuotta)
Kansalaisuus:  Tanska
Ammatti:  kirjailija
Kirjailija
Äidinkieli: tanska
Tuotannon kieli: tanska
Aiheesta muualla
Löydä lisää kirjailijoitaKirjallisuuden teemasivulta
Christian Hviid Bredahl (1784−1860) oli tanskalainen runoilija, talonpoikaista alkuperää. Ylioppilaaksi tultuaan hän antautui kirjailijaksi. Katkeroituneena siitä, ettei saavuttanut ansaitsemaansa tunnustusta, hän vetäytyi pian takaisin maalaisoloihin, missä hän eli hyvin niukoissa varoissa kättensä työllä. Bredahlilla oli luontaiset näytelmäkirjailijan lahjat. Hänen Dramatiske scener, joiden tapahtumapaikka on Kuussa, osoittivat, että hänellä oli omaperäinen ja voimakas mielikuvitus ja syvällinen, ihanteellinen maailmankatsomus, tosin sekoittuneena pettyneen katkeruuteen. Vasta myöhemmin on tanskalaisille selvinnyt hänen arvonsa kirjailijana. Bredahl on kirjoittanut myös poleemisia kirjoituksia Adam Oehlensehlægerin romantiikkaa sekä Thomasine Gyllembourgin realismia vastaan.
Aiheesta muualla

Kuvia tai muita tiedostoja aiheesta Christian Hviid Bredahl Wikimedia Commonsissa
Christian Hoffmann

| Mitalit | Mitalit | Mitalit |  |
| --- | --- | --- | --- |
|  Christian Hoffmann |  Christian Hoffmann |  Christian Hoffmann |  |
Maa:   Itävalta
Miesten maastohiihto
|  Olympialaiset  |  Olympialaiset  |  Olympialaiset  |  |
|  Kultaa | Salt Lake City 2002 | 30 km yhteislähtö (v) |  |
|  Pronssia | Nagano 1998 | 50 km (v)  |  |
| MM-kilpailut  | MM-kilpailut  | MM-kilpailut  |  |
|  Kultaa | Ramsau 1999 | 4×10 km viesti |  |
Christian "Hoffi" Hoffmann (s. 22. joulukuuta 1974 Aigen) on entinen itävaltalainen maastohiihtäjä. Hänen suurimmat saavutuksensa ovat olympiakulta 30 kilometrin vapaan hiihtotavan kilpailussa 2002 Salt Lake Cityn olympialaisissa ja viestimaailmanmestaruus 1999 MM-kisoista Ramsausta.
Hoffmannin ensimmäinen maailmancupin kilpailu oli viestihiihto Nové Městossa vuonna 1998. Samalla kaudella hän saavutti joitakin palkintosijoja sekä kolmossijan sprinttimaailmancupin kokonaiskilpailussa.
1998 talviolympialaisissa Naganossa hän kaikkien yllätykseksi hiihti 50 kilometrin vapaan hiihtotavan kilpailussa pronssille. Vuonna 1999 Hoffmann oli mukana voittamassa sensaatiomaista viestikultaa Itävallan joukkueessa. Hoffmann hiihti viestissä ankkuriosuuden ja kukisti loppusuoran kirikamppailussa kovana kirimiehenä tunnetun Norjan Thomas Alsgaardin. Samoissa kisoissa hän oli seitsemäs 30 kilometrin vapaan hiihtotavan kilpailussa.
Vuonna 2002 Salt Lake Cityssä, Utahissa, Yhdysvalloissa pidetyissä talviolympialaisissa Hoffmann sijoittui aluksi 30 kilometrin vapaan hiihtotavan kilpailussa toiseksi, mutta voittaja Johann Mühlegg kärähti myöhemmin kielletyn darbepoetiini-hormonin käytöstä ja menetti kultamitalinsa, jolloin Hoffmann nousi olympiavoittajaksi.
Hoffman on sijoittunut 50 kilometrin vapaan hiihtotavan MM-kilpailuissa viidenneksi Lahdessa 2001 ja kymmenenneksi Val di Fiemmessä 2003.
Hoffman on voittanut maailmancupissa kaksi osakilpailua: 10 km (v) Ramsaussa 21. joulukuuta 2003 ja 30 km (v) Pragelatossa 14. maaliskuuta 2004. Lisäksi hän on ollut kuusi kertaa toinen ja yksitoista kertaa kolmas.
Vuonna 2009 Itävallan antidopingjärjestö Nada asetti Hoffmannin kilpailukieltoon epäiltynä veridopingin edistämisestä. Tämän jälkeen hän lopetti uransa. Vuonna 2011 Hoffmannin kilpailukiellon pituudeksi vahvistettiin kuusi vuotta. Hoffmann ei ole koskaan antanut positiivista dopingnäytettä, mutta Nadan mukaan hän on ollut aktiivisesti mukana veridopingissa ja on muun muassa luovuttanut vertaan dopingtarkoituksessa.
Seuratasolla Hoffmann edusti SU Böhmerwald Ulrichsbergia.
Aiheesta muualla

Christian Hoffmann Kansainvälinen hiihtoliitto (FIS). (englanniksi)
Miesten 30 kilometrin hiihdon olympiavoittajat
Carl Swenson

| Carl Swenson> Henkilötiedot |
| --- | --- |
Syntynyt: 20. huhtikuuta 1970 (ikä 54) Corvallis, OR, Yhdysvallat
Uran tiedot
Pituus:  175 cm
Seura:  The Factory Team
Laji:  maastohiihto
Maailmancup
Kaudet:  1994–2006
Paras sijoitus:  11
Carl Swenson (s. 20. huhtikuuta 1970 Corvallis, Oregon, Yhdysvallat) on yhdysvaltalainen entinen maastohiihtäjä. Hän lopetti kilpauransa vuonna 2007.
Cup-kilpailut

Swenson kilpaili maailmancupissa vuosina 1994–1995, 1999 ja 2001–2006. Hänen paras sijoituksensa henkilökohtaisessa kilpailussa oli 11:s. Swenson ylsi tuolle sijalle kolmesti: 22. marraskuuta 2001 Ramsaussa 30 kilometrin vapaan hiihtotavan kilpailussa, 21. joulukuuta 2003 kymmenen kilometrin vapaan hiihtotavan kilpailussa ja 26. marraskuuta 2005 Kuusamossa 15 kilometrin perinteisen hiihtotavan kilpailussa. Maailmancupin pisteitä hän saavutti kaikkiaan 11 kertaa.
FIS Marathon Cupissa Swenson oli kertaalleen palkintopallilla sijoituttuaan kolmanneksi Haywardissa 52 kilometrin vapaan hiihtotavan kilpailussa 23. helmikuuta 2002.
Arvokilpailut

MM-kilpailuissa Swenson oli mukana viidesti: Thunder Bayssä 1995, Trondheimissa 1997, Lahdessa 2001, Val di Fiemmessä 2003 ja Oberstdorfissa 2005. Swenson hiihti MM-tasolla kahdesti 20 parhaan joukkoon. Molemmat kerrat sijoittuivat Val di Fiemmeen, jossa hän oli 50 kilometrin vapaan hiihtotavan kilpailussa viides ja yhdistelmäkilpailussa 11:s.
Talviolympialaisissa Swenson kilpaili Lillehammerissa 1994, Salt Lake Cityssä 2002 ja Pragelatossa 2006. Olympialaisissa hän oli parhaimmillaan 29:s vapaan hiihtotavan sprintissä Salt Lake Cityssä.
Carl Sternheim

| Carl Sternheim |
| --- | --- |
 Franz Grainer: Carl Sternheimin muotokuva, n. 1921.
Henkilötiedot
Syntynyt: 1878 Leipzig, Saksa
Kuollut: 1942 (63–64 vuotta) Bryssel, Belgia
Ammatti:  kirjailija
Kirjailija
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Carl Sternheim (1878 Leipzig, Saksa – 1942 Bryssel, Belgia) oli saksalainen näytelmäkirjailija. Näytelmien lisäksi hän kirjoitti romaanin ja omaelämäkerrallisen teoksen sekä esseitä
Sternheimin komediasarja Aus dem bürgerlichen Heldenleben kuvaa saksalaisen porvariston nousua. Sarjasta on suomennettu näytelmät Housut, Porvari Schippe ja Keikari.
Suomennetut teokset

Housut: porvarillinen huvinäytelmä (Die Hose), suom. Kaj Kauhanen. Työväen Näyttämöiden Liitto [i.a.]
Porvari Schippel: 5-näytöksinen huvinäytelmä (Bürger Schippel), suom. Ada Norna, Työväen Näyttämöiden Liitto [i.a.]
Keikari (Der Snob), suom. Ritva Arvelo, Työväen Näyttämöiden Liitto 1974
Aiheesta muualla

Kuvia tai muita tiedostoja aiheesta Carl Sternheim Wikimedia Commonsissa
Christian Holtermann Knudsen

| Christian Holtermann Knudsen |
| --- | --- |

Henkilötiedot
Syntynyt: 15. heinäkuuta 1845 Bergen, Norja
Kuollut: 21. huhtikuuta 1929 (83 vuotta) Oslo, Norja
Ammatti:  typografi, poliitikko, toimittaja, ammattiyhdistysjohtaja
Christian Holtermann Knudsen (15. heinäkuuta 1845 Bergen, Norja – 21. huhtikuuta 1929 Oslo, Norja) oli norjalainen ammattiyhdistysliikkeen varhainen johtohahmo ja Työväenpuolueen perustajia sekä sen puheenjohtaja kolmeen otteeseen.
Knudsenista tuli Norjan typografien liiton puheenjohtaja vuonna 1876. Hän alkoi vuonna 1884 julkaista omaa lehteä nimeltä Vort arbeide, joka on nykyisen Dagsavisenin edeltäjä. Vuonna 1887 hän oli mukana perustamassa Norjan työväenpuoluetta ja oli sen puoluehallituksen jäsen lähes yhtäjaksoisesti kolmisenkymmentä vuotta. Vuosina 1889, 1900–1902 ja 1912–1918 hän toimi puheenjohtajana. Knudsenia pidetään yhtenä Norjan sosiaalidemokraattisen työväenliikkeen perustajista.
Muistolaatta Øvre Slottsgate 6:n seinässä kertoo Knudsenin toimittaneen kyseisellä paikalla Vort arbeide -lehteä vuosina 1884–1886.
Aiheesta muualla

Kuvia tai muita tiedostoja aiheesta Christian Holtermann Knudsen Wikimedia Commonsissa
Ceres Park

| Ceres Park |
| --- | --- |

Rakennuksen tiedot
Sijainti:  Aarhus, Tanska
Remontoitu:  2001
Omistaja:  Horsensin kunta
Kenttä:  Nurmi
Käyttäjät
 Aarhus GF 
Katsojakapasiteetti
 23 990 
Kentän mitat
 68 x 105 metriä 
Lisää rakennusartikkeleitaArkkitehtuurin teemasivulla
Ceres Park (aik. Aarhus Idrætspark) on jalkapallostadion Aarhusin kunnassa, Tanskassa. Stadion toimii Superliiga-seura Aarhus GF;n kotikenttänä ja sen on osa Ceres Park & Arena -urheilu- ja tapahtumakeskusta, jonka omistaa vuoden 2023 alusta lähtien Aarhusin kunta. Stadionin on suunnitellut arkkitehti Axel Høeg Hansen, joka useiden Aarhusin rakennusten takana. Stadionin ensimmäinen jalkapallo-ottelu pelattiin 27. toukokuuta 1920. Stadion on remontoitu vuonna 2001.
Ceres Park sisältä.
Englanninkielinen kirjallisuus

William Shakespeare, jota monet pitävät kaikkien aikojen suurimpana näytelmäkirjailijana.
Englanninkielinen kirjallisuus tarkoittaa kaikkea englannin kielellä kirjoitettua proosaa, runoutta ja näytelmiä. Englanninkielistä kirjallisuutta on julkaistu paljon etenkin englanninkielisissä länsimaissa kuten Britteinsaarilla eli Englannissa, Skotlannissa, Walesissa ja Irlannissa sekä Yhdysvalloissa, Kanadassa, Australiassa ja Uudessa-Seelannissa. Myös moni afrikkalainen kirjailija esimerkiksi Etelä-Afrikassa ja Nigeriassa on kirjoittanut englanniksi.
Varhaisin englanninkielinen kirjallisuus on peräisin Britteinsaarilta 600-luvulta. Englanninkielisen kirjallisuuden varhaisten vuosisatojen merkittävimpiä kirjailijoita olivat esimerkiksi Geoffrey Chaucer ja William Shakespeare. Uudella ajalla moni muukin englanninkielinen kirjailija on noussut maailmanmaineeseen. Vuosien 1901–2017 välillä englanninkieliset kirjailijat ovat voittaneet 29 Nobelin kirjallisuuspalkintoa, mikä on yli kaksinkertainen määrä mihinkään toiseen kieleen verrattuna.
Englanniksi on kirjoitettu suhteellisen paljon esimerkiksi matkakirjallisuutta, mutta myös esimerkiksi elämäkerrat, historialliset romaanit, lastenkirjallisuus, fantasiakirjallisuus, esseet ja aikakausjulkaisut ovat kirjallisuuden tyylilajeista laadullisesti suhteellisen merkittävästi edustettuina.
Keskeisiä teoksia aikakausittain > Muinaisenglannin aika (n. 450–1066)

Beowulf
Keskeisiä teoksia aikakausittain > Keskienglannin aika (1066–1500)

Geoffrey Chaucer: Canterburyn tarinoita
Keskeisiä teoksia aikakausittain > Renessanssi (1500–1660)

William Shakespeare: Sonetit ja näytelmät, erityisesti Hamlet, Macbeth, Romeo ja Julia, Kuningas Lear ja Kesäyön unelma.
Keskeisiä teoksia aikakausittain > Restauraation aika (1660–1700)

John Milton: Kadotettu paratiisi
Keskeisiä teoksia aikakausittain > 1700-luku

Alexander Pope, runoilija & satiirikko
Jonathan Swift: Gulliverin retket
Keskeisiä teoksia aikakausittain > Romantiikan aika (1798–1837)

Jane Austen: Ylpeys ja ennakkoluulo
Mary Shelley: Frankenstein
Keskeisiä teoksia aikakausittain > Viktoriaaninen aikakausi (1837–1901)

Charles Dickens: Oliver Twist, Kaksi kaupunkia
Charlotte Brontë: Kotiopettajattaren romaani
Emily Brontë: Humiseva harju
George Eliot: Middlemarch
Mark Twain: Tom Sawyerin seikkailut
Lewis Carroll: Liisan seikkailut ihmemaassa
Oscar Wilde: Dorian Grayn muotokuva
Keskeisiä teoksia aikakausittain > 1900-luku

James Joyce: Odysseus
Virginia Woolf: Oma huone, Mrs. Dalloway
F. Scott Fitzgerald: Kultahattu
Ernest Hemingway: Jäähyväiset aseille, Vanhus ja meri
T. S. Eliot: Autio maa -runo
George Orwell: Vuonna 1984
John Steinbeck: Vihan hedelmät
Samuel Beckett: Huomenna hän tulee
Aiheesta muualla

Kuvia tai muita tiedostoja aiheesta Englanninkielinen kirjallisuus Wikimedia Commonsissa
Beowulf-eepoksen ensimmäinen sivu painoksesta 1000-luvun vaihteesta.
George Eliot, jonka Middlemarch-romaanin kriitikot äänestivät parhaaksi brittiläiseksi romaaniksi BBC:n kyselyssä vuonna 2015.
Carl Synnerberg

Carl Synnerberg (10. syyskuuta 1837 Uusikaarlepyy – 20. elokuuta 1915 Loviisa) oli suomalainen kouluhallituksen ylitarkastaja ja filologi.
Synnerbergin vanhemmat olivat merikapteeni Carl Adrian Synnerberg ja Anna Maria Rechardt. Hän pääsi ylioppilaaksi 1855 ja valmistui filosofian kandidaatiksi ja maisteriksi 1860 sekä lisensiaatiksi 1868 ja tohtoriksi 1869. Hän toimi latinan- ja kreikan kielen opettajana Helsingin yksityislyseossa 1860–1869 ja Helsingin yliopiston roomalaisen kirjallisuuden dosenttina 1866–1869. Hän oli kouluhallituksen alkeisoppilaitosten ylitarkastajana 1869–1902 sekä Kasvatusopillisen Yhdistyksen Aikakauskirjan (Tidskr. utg. af Pedagogiska Föreningen i Finland) päätoimittajana 1871–1899. Synnerberg oli lisäksi Suomen Tiedeseuran puheenjohtajana 1897–1898 ja Svenska litteratursällskapet i Finlandin sihteerinä 1885–1895. Hän sai kanslianeuvoksen arvon vuonna 1893.
Synnerberg kuoli naimattomana.
Teoksia

De clientelae apud Romanos sub Caesaribus ratione, väitöskirja. 1865
De temporibus vitae carminum que D. Junii Juvenalis rite constituendis, väitöskirja. 1866
Q. Horatii Flacci. De arte poetica liber. 1868
Cornelius Nepos, Usai scholarum accommodavit atque indice voeabulorum instruxit. 1877
M. Tullii Ciceronis orationes selectae XI. 1878
Kort handledning i latinsk stilistik. 1888
Aiheesta muualla

Ragnar Mannil : Carl Synnerberg : skolman och filolog (Nykarlebyvyer) (Arkistoitu – Internet Archive)
Anneli Mäkelä-Alitalo: / Synnerberg, Carl (1837–1915) Kansallisbiografia-verkkojulkaisu (maksullinen).  23.3.2007. Helsinki:  Suomalaisen Kirjallisuuden Seura.
Chuck McKinley

Charles Robert "Chuck" McKinley (5. tammikuuta 1941 St. Louis, Missouri – 10. elokuuta 1986 Dallas, Teksas) oli yhdysvaltalainen tennispelaaja. Hänet muistetaan parhaiten Wimbledonin turnauksesta, jossa hän voitti vuonna 1963 miesten kaksinpelin mestaruuden. Hänen finaalivastustajanaan oli Fred Stolle.
McKinley voitti Dennis Ralstonin pelitoverina miesten nelinpelin Yhdysvaltain avoimissa vuosina 1961, 1963 ja 1964. Hän kuului Yhdysvaltain joukkueeseen, joka voitti vuonna 1963 mestaruuden Davis Cupissa.
McKinley pääsi Hall of Fameen samana vuonna, kun kuoli aivokasvaimeen 45-vuotiaana.
Elle Fanning

| Elle Fanning |
| --- | --- |
 Elle Fanning Berliinin elokuvajuhlilla 2020.
Henkilötiedot
Koko nimi:  Mary Elle Fanning
Syntynyt: 9. huhtikuuta 1998 (ikä 26) Conyers, Georgia, Yhdysvallat
Ammatti:  näyttelijä
Sukulaiset:  Dakota Fanning (sisko)
Näyttelijä
Aktiivisena:  2001–
Merkittävät roolit:   Somewhere  Super 8  Maleficent – Pahatar  Trumbo  The Neon Demon 
Aiheesta muualla
IMDb 
Elonet
Mary Elle Fanning (s. 9. huhtikuuta 1998 Conyers, Georgia) on yhdysvaltalainen näyttelijä. Hänet tunnetaan muun muassa rooleistaan elokuvissa Somewhere (2010), Super 8 (2011), Maleficent – Pahatar (2014), Trumbo (2015) ja The Neon Demon (2016).
Elle Fanning iHeartRadio Music Awards-gaalassa 2019.
Ura > Varhaisvaiheet

Fanningin vanhemmat ovat tennispelaaja Heather Joy Arrington ja entinen baseball-pelaaja Steve Fanning, joka nykyisin työskentelee elektroniikkaliikkeessä. Näyttelijä Dakota Fanning on hänen isosiskonsa. Fanning asuu nykyään perheineen Los Angelesissa. Hän oli kotiopetuksessa viidennelle luokalle asti ja siirtyi sen jälkeen julkiseen Campbell Hall Schooliin, jota myös hänen isosiskonsa kävi.
Fanning aloitti näyttelemisen vuonna 2001 ollessaan kahden vuoden ja 11 kuukauden ikäinen. Hänen isosiskonsa Dakota oli valittu elokuvaan Minä olen Sam, esittämään Lucy Diamond Dawsonia. Kun Lucysta tarvittiin nuorempaa versiota, nuorempi Fanning oli automaattinen valinta tähän rooliin.
Minä olen Sam -elokuvan jälkeen Fanning esitti jälleen takaumassa Dakotan nuorta roolihahmoa Steven Spielbergin televisiosarjassa Taken. Vuonna 2003 Fanning sai ensimmäisen ison roolinsa Eddie Murphyn tähdittämässä elokuvassa Isi hoitaa, jossa hän esitti Jamie-nimistä pikkutyttöä.
Tämän jälkeen Fanning sai satunnaisia rooleja mm. televisiosarjoista Amyn lailla ja C.S.I. Miami.
Ura > Lapsitähteys

Vuonna 2004 Fanning sai roolin Kim Basingerin ja Jeff Bridgesin tähdittämästä elokuvasta Oven takana. Hän näytteli tyttöä, jolla oli pakkomielle kuolleista veljistään. Kriitikoiden mielestä Ellellä oli enemmän karismaa kuin isosiskollaan Dakotalla.
Loppuvuodesta Fanning jatkoi kotikouluaan, näytteli yhdessä CSI: New Yorkin jaksossa ja pääsi pieneen rooliin elokuvassa I Want Someone to Eat Cheese With. Samana vuonna Fanning oli myös useiden lehtien mallina Bitty Baby Dollseista kukkaistyttöasuihin. Valkokangasurallaan hän eteni viidenteen elokuvaansa, Ystäväni Winn-Dixieen, jossa Fanning näytteli yhtä päähenkilön ystävistä.
Fanning vietti kuukauden Australian Melbournessa vuonna 2005 äitinsä, isoäitinsä ja isosiskonsa kanssa, missä Elle ja Dakota kuvasivat elokuvaa Lotta ystäväni. Elle esitti Dakotan näyttelemän hahmon tulevaisuuden lapsenlasta, mutta hänen kohtauksensa poistettiin leikkausvaiheessa.
Vuonna 2006 Fanning palasi Yhdysvaltoihin ja uusiin rooleihin. Hän näytteli Brad Pittin ja Cate Blanchettin tytärtä elokuvassa Babel. Fanning teki myös roolin elokuvassa Déjà Vu sekä pari televisioesiintymistä. Vuonna 2006 elokuvateattereihin tuli myös uusintaversio vuoden 1988 animaatioelokuvasta Naapurini Totoro, jossa Fanning ääninäytteli toista päähenkilöä, Meitä.
Ura > Kohti teinirooleja

Vuonna 2008 ensi-iltansa saaneessa, Oscar-ehdokkaana olleessa elokuvassa Benjamin Buttonin uskomaton elämä Fanning esitti sivuroolissa nuorta Daisyä. Vuonna 2010 hän sai hyvät arvostelut Sofia Coppolan elokuvasta Somewhere. Seuraavan vuoden elokuvasta Super 8 hän sai uransa tähän mennessä parhaat arvostelut. Fanningin seuraava elokuva Koti eläintarhassa (2011) oli yleisömenestys. Samana vuonna valmistui myös Francis Ford Coppolan kauhuelokuva Twixt. Vuoden 2014 jättimenestykseksi nousseessa Disney-elokuvassa Maleficent – Pahatar Fanning esitti prinsessa Auroraa. Pahatarta näytteli Angelina Jolie.
Vuonna 2015 Fanning esitti merkittävää sivuroolia elämäkertaelokuvassa Trumbo, jossa hän esitti Bryan Cranstonin näyttelemän Dalton Trumbon tytärtä, Nikola Trumboa.
Vuonna 2016 Fanning tähditti Nicolas Winding Refnin ohjaamaa jännityselokuvaa The Neon Demon, jossa hän näytteli 16-vuotiasta mallia, Jesseä. The Neon Demon sai maailmanensi-iltansa Cannesin elokuvajuhlilla toukokuussa 2016.
Aiheesta muualla

Wikimedia Commonsissa on kuvia tai muita tiedostoja aiheesta .
Elle Fanning Internet Movie Databasessa. (englanniksi)
Elle Fanning Elonetissä.
Brasilian yleisvaalit 2022

Brasilian yleisvaalit 2022 järjestettiin 2. lokakuuta ja 30. lokakuuta 2022. Istuva presidentti Jair Bolsonaro haki jatkokaudelle. Hänet nimitettiin virallisesti puolueensa presidentinvaaliehdokkaaksi 24. heinäkuuta 2022. Hän kuitenkin hävisi toisella kierroksella maan entiselle presidentille Luiz Inácio Lula da Silvalle.
Samaan aikaan pidetään useammat erilliset vaalit, joissa valitaan Brasilian presidentti, edustajainhuoneen ja senaatin edustajat, osavaltioiden kuvernöörit ja osavaltioiden paikallisparlamenttien edustajat. Brasilian ylin vaalikomissio ilmoitti heinäkuussa, että äänioikeutettuja on 156 454 011, mikä on suurin koko maan historiassa. Ulkomailla asuvia äänioikeutettuja brasilialaisia ilmoitettiin olevan 679 188, mutta nämä saavat äänestää ainoastaan presidentinvaaleissa.
Äänioikeus

Laki takaa äänioikeuden kaikille vähintään 16-vuotiaille Brasilian kansalaisille. Kansalaisten tulee rekisteröityä äänestäjiksi.
Brasiliassa on käytössä äänestyspakko, joka koskee kaikkia 18–70-vuotiaita rekisteröityneitä ja lukutaitoisia äänestäjiä. Henkilöille, jotka eivät äänestä ilman hyväksyttävää syytä, määrätään sakkoja 3,51 realia jokaista vaalia, ja niiden kierrosta, kohden, jossa henkilö jätti äänestämättä. Äänestyspakko koskee myös ulkomailla oleskelevia brasilialaisia, joille voidaan myös määrätä sakkoja äänestämättä jättämisestä. Maksamattomat sakot saattavat johtaa esim. passin tai henkilökortin saamisen rajoittamiseen tai palkkauskieltoon julkisella sektorilla.
Presidentinvaalit > Ehdokasasettelu

| Kuva | Presidenttiehdokas | Puolue | Kuva | Varapresidenttiehdokas | Puolue | Lähteet |
| --- | --- | --- | --- | --- | --- | --- |
|  | Ciro Gomes | PDT |  | Ana Paula Matos | PDT |  |
|  | Luiz Inácio Lula da Silva | PT |  | Geraldo Alckmin | PSB |  |
|  | Jair Bolsonaro | PL |  | Walter Braga Netto | PL |  |
|  | André Janones | Avante |  | ei vielä varmistettu | ei vielä varmistettu |  |
|  | Leonardo Péricles | Kansallinen yhtenäisyys |  | Samara Martins | Kansallinen yhtenäisyys |  |
Presidentinvaalit > Tulokset

Toiselle kierrokselle selviytyivät Bolsonaro (51 072 345 ääntä) ja Lula (57 259 504 ääntä).
| Nimi | Ääniä | Osuus äänistä (%) |
| --- | --- | --- |
| Lula | 60 345 999 | 50,9 |
| Bolsonaro | 58 206 354 | 49,1 |
Ääniä yhteensä: 124 252 796
Tyhjiä ääniä: 3 930 765
Hylättyjä ääniä: 1 769 678
Hyväksyttyjä ääniä: 118 552 353
Lähde:
Galleria

Vaalien virallinen logo
Vaaleissa käytettävä äänestyskone
Carl von Bergen

| Carl von Bergen |
| --- | --- |
 Carl von Bergen
Henkilötiedot
Syntynyt: 26. joulukuuta 1838 Göteborg, Ruotsi
Kuollut: 19. elokuuta 1897 (58 vuotta) Tukholma, Ruotsi
Kansalaisuus:  Ruotsi
Ammatti:  kirjailija, luennoitsija
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Karl (Carl) Fredrik Berndt von Bergen (26. joulukuuta 1838 Göteborg, Ruotsi – 19. elokuuta 1897 Tukholma, Ruotsi) oli ruotsalainen kirjailija ja luennoitsija. Hän kirjoitteli varsinkin uskonnollisista kysymyksistä, sittemmin myöskin spiritismistä ja teosofiasta. Luennoissaan hän esitteli silloisen modernin maailmankatsomuksen kehitystä. Hän kävi myös Suomessa 1884, jolloin hänen esiintymisensä synnytti jonkin verran kohua ja antoi aihetta eräille yliopiston opettajille arvostella hänen mielipiteitään.
Bergen valmistui 1857 ylioppilaaksi ja 1863 Uppsalan yliopistosta filosofian kandidaatiksi. Hän julkaisi käännöksinä Daniel Schenkelin ja Karl Theodor Keimin (1865−1867) kristologisia teoksia ja herätti lehdistössä uskonnollisten kysymysten vilkasta pohdiskelua. Opiskeltuaan Göttingenin ja Heidelbergin yliopistoissa hän osallistui 1867 saksalaisen uusrationalismin kannattajana keskusteluihin kirjoituksilla ja uskonnonhistoriallisilla luennoilla. Hän julkaisi 1868−1871 ja 1876−1877 vaikutusvaltaista aikakauskirjaa Framtiden. Klas Pontus Arnoldsonin ohella hän oli joulukuusta 1877 tammikuuhun 1878 toimittajana Stockholms morgonbladissa ja avusti sittemmin Arnoldsonia Folkets bokin toimittamisessa. Hän kirjoitti myös Aftonbladetiin ja Stockholms Dagbladiin. Hän aloitti luennoinnin 1866 Göteborgissa ja oli pitkään suosittu luennoitsija, erityisesti kuvatessaan maailmankatsomuksen kehitystä taistelussa sortoa ja dogmatismia vastaan. Hän luennoi ympäri Ruotsia sekä myös Suomessa ja joitakin kertoja Pohjois-Amerikassakin. Hänen suulliset esityksensä olivat huolellisesti laadittuja mutta jaksoittain niiden sanatulva oli liiallinen.
Elämänsä jälkipuolella Bergen taisteli hyötyajattelua ja agnostisismia vastaan. Taistellessaan materialistista maailmankatsomusta vastaan hän etääntyi aiemmasta asemastaan suvaitsevaisten johdossa. Hän kiinnostui spiritismistä ja teosofiasta ja pyrki tekemään laajemmalti tunnetuksi silloisen psyykkisen tutkimuksen tuloksia ja perusti siinä tarkoituksessa 1890 englantilaisten esikuvien mukaan Tukholmaan yhdistyksen Svenska samfundet för psykisk forskning.
Aiheesta muualla

Kuvia tai muita tiedostoja aiheesta Carl von Bergen Wikimedia Commonsissa
Chuck McCann

| Chuck McCann |
| --- | --- |
 McCann syyskuussa 2013.
Henkilötiedot
Syntynyt: 2. syyskuuta 1934 Brooklyn, New York, Yhdysvallat
Kuollut: 8. huhtikuuta 2018 (83 vuotta) Los Angeles, Kalifornia
Ammatti:  näyttelijä
Näyttelijä
Aktiivisena:  1960–2005
Aiheesta muualla
www.chuckmccann.net
IMDb
Elonet
Charles Jonathan Thomas "Chuck" McCann (2. syyskuuta 1934 Brooklyn, New York– 8. huhtikuuta 2018 Los Angeles) oli yhdysvaltalainen näyttelijä.